Saidnayafengselet

Saidnayafengselet(arabisk: سجن صيدنايا ; Siijn Ṣaydnāyā) er et militært fengsel - og dødsleir - som ligger vest av byen Saidnaya, 30 kilometer nord for Damaskus i Syria. Under den syriske borgerkrig ble, med president Assads vitende og vilje, omkring 30 000 regimekritiske personer blitt torturert og henrettet i fengselet. Amnesty International betegnet dette for en «utryddelsespolitikk». Beskrivelse Arbeidet med å bygge Saidnayafengselet startet i 1978, da den syriske regjeringen konfiskerte land fra lokale grunneiere og ga det til forsvarsdepartementet for å bygge et fengsel. Byggingen startet i 1981 og ble fullført i 1986. De første fangene ankom i 1987. I juli 2008 fant det sted et fengselsopprør. Saidnayafengselet var det største, men ikke det eneste av sin type og formål. Menneskerettighetsorganisasjoner identifiserte over 27 fengsler og interneringssentre drevet av Assads regjering rundt om i landet der internerte rutinemessig ble torturert og drept. En syrisk avhopper, kjent under pseudonymet Caesar, smuglet ut tusenvis av fotografier fra disse fengslene, som viste likene til de som var blitt torturert og drept. Caesar hadde tatt bildene selv, som ble fremvist i 2020. Før Assadregimets fall i desember 2024 ble anslagsvis 14.000 fanger holdt i Saidnayafengselet. Fengselet ligger 30 km fra den nordlige utkanten av Damaskus. I februar 2017 utgav Amnesty International en rapport som sa: «at mellom 5.000 og 13.000 mennesker ble henrettet utenomrettslig i Saydnaya mellom september 2011 og desember 2015.» Den 15. mai 2017 gjentok det amerikanske utenriksdepartementet anklagen om 50 hemmelige personhenrettelser om dagen, skjult ved påfølgende kremering på stedet. I kjølvannet av en offensiv fra syriske opposisjonsgrupper ledet av Haiʾat Tahrir al-Sham fra slutten av november 2024 og Assadregimets raske kollaps i desember, ble fengselet overtatt av regimemotstandere natt til 7. til 8. desember. Da ble fangene løslatt, flere av dem kvinner og barn, blant annet spedbarn. Blant dem som i desember ble frigitt er fanger som hadde vært fengslet i flere tiår. Den påstått lengstsittende fangen, en syrisk flyvåpenpilot som i en alder av 26 år nektet ordre om å bombe sivile områder i Hama i 1980, ble angivelig fengslet i 43 år. Kjente fanger Zahran Alloush (1971–2015), leder for den islamistiske syriske opprørsgruppe Jaysh al-Islam Hassan Abboud († 2014), syrisk motstandskjemper fra Ahrar al-Sham Abū Muhammad al-ʿAdnānī (1977–2016), talsmann for terrororganisasjonen Den islamske stat Haitham al-Malih, syrisk menneskerettighetsaktivist Omar Alshogre, syrisk menneskerettighetsaktivist Referanser